Svona gæti skipting þingsæta litið út eftir kosningarnar . Vísir / Hafsteinn Bretar kjósa sér nýtt þing á morgun . Kannanir benda til þess að Íhaldsflokkurinn verði stærstur og nái jafnvel hreinum meirihluta . Boðað var til kosninganna eftir að útgöngu Bretlands úr Evrópusambandinu var frestað fram í janúar . Kosningabaráttan hefur einkennst af umræðu um útgöngumálið og lagði Boris Johnson , forsætisráðherra og leiðtogi Íhaldsflokksins , áherslu á það í dag . Jeremy Corbyn og Verkamannaflokkur hans hafa einnig lagt áherslu á breskt velferðarkerfi og talað fyrir þjóðvæðingu meðal annars orku - og vatnsfyrirtækja . Fyrir kosningar var Íhaldsflokkurinn er stærstur en ekki með meirihluta . Flokkurinn fékk 42,4 prósent atkvæða í síðustu kosningum en Verkamannaflokkurinn 40 prósent . Nýjasta könnun ICM sýnir Íhaldsflokkinn með 42 prósent og Verkamannaflokkinn með 36 , nokkru meira en í síðustu könnunum . Greining YouGov á mögulegri skiptingu þingsæta leiddi í ljós að Íhaldsflokkurinn fái líklega meirihluta , gangi kannanir eftir , en þar á bæ vildu greinendur ekki fullyrða neitt slíkt . Munurinn á milli Íhaldsflokksins og Verkamanna var töluvert minni í síðustu kosningum en kannanir höfðu sýnt á lokaspretti kosningabaráttunnar .